CELEX: C2005/106/12
Language: et
Date: 2005-04-30 00:00:00
Title: Euroopa Kohtu (neljas koda) 3. märtsi 2005. aasta otsus kohtuasjas C-414/03: Euroopa Ühenduste Komisjon versus Saksamaa Liitvabariik (Liikmesriigi kohustuste rikkumine — Direktiivi 92/50/EMÜ artikkel 8 — Riiklike teenuslepingute sõlmimise kord — Prügivedu Alam-Saksi liidumaal)

30.4.2005   
            
            
               ET
            
            
               Euroopa Liidu Teataja
            
            
               C 106/7
            
         
      EUROOPA KOHTU
   
   (neljas koda)
   3. märtsi 2005. aasta otsus
   kohtuasjas C-414/03: Euroopa Ühenduste Komisjon versus Saksamaa Liitvabariik (1)
   
   (Liikmesriigi kohustuste rikkumine - Direktiivi 92/50/EMÜ artikkel 8 - Riiklike teenuslepingute sõlmimise kord - Prügivedu Alam-Saksi liidumaal)
   (2005/C 106/12)
   Kohtumenetluse keel: saksa
   Kohtuasjas C-414/03: Euroopa Ühenduste Komisjon (esindaja: K. Wiedner) v. Saksamaa Liitvabariik (esindajad: W.-D. Plessing ja M. Lumma), mille esemeks on EÜ artikli 226 alusel 2. oktoobril 2003 esitatud liikmesriigi kohustuste rikkumise hagi, tegi Euroopa Kohus (neljas koda), koosseisus: koja esimees K. Lenaerts, kohtunikud K. Schiemann (ettekandja) ja M. Ilešič; kohtujurist L. A. Geelhoed, kohtusekretär R. Grass, 3. märtsil 2005 otsuse, mille resolutiivosa on järgmine:
   
               1.
            
            
               Kuna Landkreis Friesland (Friisimaa maakond) Alam-Saksi liidumaal sõlmis prügiveolepingu, eirates avalikustamise ja menetluse nõudeid, mis on kehtestatud nõukogu 18. juuni 1992. aasta direktiivi 92/50/EMÜ, millega kooskõlastatakse riiklike teenuslepingute sõlmimise kord, artikliga 8 koostoimes sama direktiivi III ja IV jaotisega, siis on Saksamaa Liitvabariik rikkunud kõnealusest direktiivist tulenevaid kohustusi.
            
         
               2.
            
            
               Jätta kohtukulud Saksamaa Liitvabariigi kanda.
            
         
      (1)  ELT C 275, 15.11.2003.